**Д О Г О В О Р**

**№ ……../ОП-И/…….**

за обществена поръчка с предмет: **„Доставка и монтаж на мебели за обзавеждане на резиденцията на посланика на Република България в Рияд, Кралство Саудитска Арабия и на Посолство на Република България в Рияд, Кралство Саудитска Арабия с прилежаща жилищна част, с две обособени позиции:**

**По обособена позиция № ……….: „…………………………………………….“**

Днес, ..................................... г., , между:

**ПОСОЛСТВО НА РЕПУБЛИКА БЪЛГАРИЯ В РИЯД, КРАЛСТВО САУДИТСКА АРАБИЯ** – ул. Умм Ал Хамам, Танк Резиденс Кампаунд Къща 77, Рияд, Кралство Саудитска Арабия, БУЛСТАТ № 0007011003276, представлявано от Владимир Пламенов Доровски, Временно управляващ, , наричано по-долу **ВЪЗЛОЖИТЕЛ**, от една страна,

и

**………………………………….**, с адрес: ……………….., със седалище и адрес на управление: …………………………………, ЕИК/ код по Регистър БУЛСТАТ/ регистрационен номер или друг идентификационен код: ………………….. и представляван/а/о от …………………………, в качеството си на ……………………………….., съгласно ………………………… (*документ или акт, от който произтичат правомощията на лицето или лицата, представляващи изпълнителя, ако е приложимо*), наричан/а/о за краткост **ИЗПЪЛНИТЕЛ**, от друга страна,

*(ВЪЗЛОЖИТЕЛЯТ и ИЗПЪЛНИТЕЛЯТ, наричани заедно „****Страните****“, а всеки от тях поотделно „****Страна****“),*

на основание чл. 20, ал. 7, т. 2 от Закона за обществените поръчки („**ЗОП**“) и утвърден от възложителя на …………….. Протокол за класиране на участниците и определяне на изпълнители на обществена поръчка с предмет: **„Доставка и монтаж на мебели за обзавеждане на резиденцията на посланика на Република България в Рияд, Кралство Саудитска Арабия и на Посолство на Република България в Рияд, Кралство Саудитска Арабия с прилежаща жилищна част, с две обособени позиции По обособена позиция № ……….: „…………………………………………….“** се сключи настоящият договор, като страните се споразумяха за следното:

**I. ПРЕДМЕТ И СРОК НА ДОГОВОРА**

**Чл. 1.** **(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извърши доставка **и монтаж на мебели за обзавеждане на резиденцията на посланика на Република България в Рияд, Кралство Саудитска Арабия и на Посолство на Република България в Рияд, Кралство Саудитска Арабия с прилежаща жилищна част, по обособена позиция № ……….: „…………………………………………….“**

**(2)** Мебелите по ал. 1 ще бъдат наричани по-нататък „**артикули**” или „**стоки**”.

**Чл. 2.** Настоящият договор влиза в сила от момента на неговото сключване и е със срок на изпълнение от 12 (дванадесет) месеца или до достигане на максималната му стойност, което от двете настъпи по рано.

**ІI. КАЧЕСТВО НА СТОКИТЕ И ОПАКОВКА**

**Чл. 3.** Доставяните стоки следва да са нови, неупотребявани и да отговарят на условията и изискванията на възложителя, посочени в Приложение № 1 - Техническа спецификация на **ВЪЗЛОЖИТЕЛЯ**, Приложение № 2 – Техническо предложение и Приложение № 3 - Ценово предложение на **ИЗПЪЛНИТЕЛЯ**, представляващи неразделна част от настоящия договор.

**Чл. 4.** Документите, които доказват качеството на стоките, както и техния произход, като: сертификати за произход и качество, информационни листове, инструкции за безопасна употреба и/или друг вид документи, следва да придружават стоките при предаването им.

**Чл. 5.** **(1)** **ИЗПЪЛНИТЕЛЯТ** е длъжен да осигури опаковка на доставяните стоки, която да ги предпази от повреждане и/или унищожаване по време на транспортирането им, както и по време на тяхното съхранение в склад.

**(2)** Опаковките на стоките трябва да бъдат с ненарушена цялост. В случай че производителят е посочил инструкция за монтаж и употреба, тази инструкция трябва да бъде приложена към опаковката.

**(3)** Доставката на артикулите обхваща всички дейности по изпълнение на поръчката - товарене, разтоварване, транспортиране, монтаж и др. съпътстващи дейности до/в сградите на възложителя и всички разходи по изпълнение на поръчката до местата на изпълнение, в т.ч.транспортни разходи, такси и товарене, разтоварване, монтаж и други др.

**(4)** Максималният срок за доставка и монтаж на заявен артикул е 30 (тридесет) работни дни от получаване на заявката и в рамките на работното време от 09:00 до 17:30 ч, съгласно Приложение № 1 - Техническа спецификация и Техническото предложение на изпълнителя - Приложение № 2

**(5)** Артикули, доставени от **ИЗПЪЛНИТЕЛЯ** в отклонение от изискванията на договора и приложенията към него, могат да не бъдат приети от **ВЪЗЛОЖИТЕЛЯ** и същите да бъдат връщани и заменяни за сметка на **ИЗПЪЛНИТЕЛЯ**.

**ІІІ. ЦЕНА И УСЛОВИЯ НА ПЛАЩАНЕ**

**Чл. 6.** **(1)** Максималната стойност на договора е:

По обособена позиция № 1 е до 90 800 (деветдесет хиляди и осемстотин )лв..

По обособена позиция № 2 е до 22 150 (двадесет и две сто и петдесет) лв.

*(Обособената позиция, за която е неотносимо се изтрива)*

**(2)** Единичните цени на отделните артикули, посочени в Приложение № 3 - Ценово предложение на **ИЗПЪЛНИТЕЛЯ**,неразделна част от договора, са окончателни за срока на изпълнение на договора и не могат да бъдат увеличавани.

 **(3)** Единичните цени включват всички разходи на **ИЗПЪЛНИТЕЛЯ** за изпълнението на настоящия договор, включително разходите за опаковка, транспортни разходи, такси, товарене, разтоварване, монтаж и други до/в мястото за доставка, посочено в чл. 8.

**Чл. 7. (1)** За всяка извършена доставка се съставя двустранен приемо-предавателен протокол, подписан от страните.

**(2)** За цялостното изпълнение на предмета на договора, страните подписват двустранно окончателен премо-предавателен протокол.

**(3) ВЪЗЛОЖИТЕЛЯТ** заплаща авансово 100% (с думи: сто процента) от цената в срок от 10 дни от подписване на настоящия Договор и предоставяне от **ИЗПЪЛНИТЕЛЯ** на **ВЪЗЛОЖИТЕЛЯ** на фактура, както и гаранция, обезпечаваща авансовото плащане в размера на авансовото плащане в една от формите посочени в ал.3. Гаранцията обезпечаваща авансовото плащане се освобождава в срок до 10 (десет) дни след връщане или усвояване на аванса. Авансът се счита за усвоен след подписване на окончателен Приемо-предавателен протокол за изпълнение предмета на договора без забележки.

**(4)** **ИЗПЪЛНИТЕЛЯТ** предоставя гаранция за обезпечаване на авансовото плащане в размер на 100 (сто) % [размера на авансовото плащане] от цената на Договора по чл. 6, ал. 1.

**(5) ВЪЗЛОЖИТЕЛЯТ** заплаща стойността на авансово предоставените средства в лева, по следната банкова сметка на **ИЗПЪЛНИТЕЛЯ**:

БАНКА: ;

BIC:…………… ;

IBAN:………………..

**(6)** **ИЗПЪЛНИТЕЛЯТ** представя документи за внесени гаранция за обезпечаване на авансово предоставените средства към датата на сключването му.

**(7)** Форма на гаранцията.

**ИЗПЪЛНИТЕЛЯТ** избира формата на гаранцията измежду една от следните:

1. парична сума внесена по банковата сметка на Възложителя;
2. банкова гаранция; или
3. застраховка.

7.1.Когато гаранцията се представя във вид на **парична сума**, тя се внася по банкова сметка на **ВЪЗЛОЖИТЕЛЯ.** Всички банкови разходи, свързани с преводите на сумата са за сметка на Изпълнителя;

7.2. Когато **ИЗПЪЛНИТЕЛЯТ** представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (*сто процента*) от стойността на гаранцията за обезпечаване на авансовото плащане със срок на валидност, срокът за усвояване на авансовото плащане плюс 5 дни за гаранцията обезпечаваща авансовото плащане.

**(8)** Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

**(9)** Всички банкови разходи, свързани с обслужването на превода на гаранцията, включително при нейното възстановяване, са за сметка на **ИЗПЪЛНИТЕЛЯ.**

**(10)** **Застраховката**, която обезпечава авансовото плащане е със срок до усвояване на авансовото плащане плюс 5 дни. **ВЪЗЛОЖИТЕЛЯТ** следва да бъде посочен като трето ползващо се лице по тази застраховка. Застраховката следва да покрива отговорността при неусвояване или невръщане на авансовото плащане и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на **ИЗПЪЛНИТЕЛЯ.**

**(11)** **ВЪЗЛОЖИТЕЛЯТ** освобождава гаранцията обезпечаваща авансовото плащане в срок до 10 (десет) дни след усвояване или връщане на аванса, като авансът се счита за усвоен при доставката на цялото заявено количество мебели и подписване на окончателен Приемо-предавателен протокол.

**(12)** **ВЪЗЛОЖИТЕЛЯТ** не дължи лихви, такси, комисионни или каквито и да било други плащания върху сумите по предоставената гаранция, независимо от формата, под която е предоставена.

**(13)** Гаранцията не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

**(14)** **ВЪЗЛОЖИТЕЛЯТ** има право да задържи изцяло или частично гаранцията обезпечаваща авансовото плащане при възникване на задължения за **ИЗПЪЛНИТЕЛЯ** за връщане на авансово платени суми. В тези случаи, **ВЪЗЛОЖИТЕЛЯТ** има право да задържи гаранцията, обезпечаваща авансовото плащане – сумата в размер на авансовото плащане, при условие, че същото не е задържано или върнато на **ИЗПЪЛНИТЕЛЯ**.

**(15)** Преведените авансово предоставени средства от **ВЪЗЛОЖИТЕЛЯ**, но неусвоени от **ИЗПЪЛНИТЕЛЯ**, в изпълнение на настоящия договор, подлежат на възстановяване на следната сметка на **ВЪЗЛОЖИТЕЛЯ:**

Банка: ……………………

IBAN: ………………………..

BIC: ………………………

**ІV. МЯСТО И СРОКОВЕ НА ДОСТАВКА**

**Чл. 8.** Артикулите, предмет на доставка по този договор, се доставят на следните адреси на **ВЪЗЛОЖИТЕЛЯ**:ул. Умм Ал Хамам, Танк Резиденс Кампаунд Къща 77, Рияд, Кралство Саудитска Арабия

**Чл. 9.** Срокът за доставка и монтаж на артикулите е до 30 (тридесет) работни дни от подаване на заявка.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 10.** **ВЪЗЛОЖИТЕЛЯТ** има право:

1. да изисква от **ИЗПЪЛНИТЕЛЯ** да изпълни възложената доставка качествено и в срок, без отклонение от договореното и без недостатъци;

2. в случаите, в които отстраняването на дефектите е невъзможно или доставката е непълна, да изисква от **ИЗПЪЛНИТЕЛЯ,** замяната на некачествената, непълна или дефектна доставка по реда и в сроковете, определени в този договор;

3. да изисква от ИЗПЪЛНИТЕЛЯ да отстрани за своя сметка всички фабрични или производствени дефекти в срок до 7 (седем) работни дни;

4. по всяко време на изпълнение на настоящия договор да осъществява текущ контрол и проверки относно качеството на доставяните стоки, етапа на изпълнение на доставките и други, без с това да пречи на оперативната дейност на **ИЗПЪЛНИТЕЛЯ**.

5. да не приеме и върне на **ИЗПЪЛНИТЕЛЯ** артикули, неотговарящи на някои от посочените от **ВЪЗЛОЖИТЕЛЯ** изисквания.

**Чл. 11.** **ВЪЗЛОЖИТЕЛЯТ** е длъжен:

1. да заплаща на **ИЗПЪЛНИТЕЛЯ** стойността на доставените му от **ИЗПЪЛНИТЕЛЯ** артикули по реда и при условията на настоящия договор;

2. да приеме доставените му от **ИЗПЪЛНИТЕЛЯ** артикули по реда и при условията на настоящия договор.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12.** **ИЗПЪЛНИТЕЛЯТ** има право:

1. да получи цената на доставените артикули по реда и при условията на настоящия договор;

2. да изисква от **ВЪЗЛОЖИТЕЛЯ** информация и съдействие, необходими му за качественото извършване на доставките по чл. 1.

**Чл. 13. ИЗПЪЛНИТЕЛЯТ** се задължава:

1. да достави стоки, които съответстват по количество, качество, описание, модел, цвят и т.н. и опаковка на посоченото в настоящия договор и в приложенията към него;

2. да достави стоки, които да съответстват на описанието на артикулите, съдържащо се в Техническата спецификация (Приложение № 1), Техническото предложение (Приложение № 2) и Ценовото предложение (Приложение № 3);

 3. да осъществява доставките до мястото/местата по чл. 8 за своя сметка;

4. да ремонтира или подмени доставен от него дефектирал/повреден артикул, в случай че дефектът не е причинен вследствие на неправилна експлоатация и съответният артикул е в гаранционен срок.

5. да отстранява за своя сметка допуснатите недостатъци, грешки и установени дефекти в процеса на изпълнението на договора в сроковете по чл. 21;

6. да замени за своя сметка артикули, неотговарящи на изискванията съгласно настоящия договор, когато поправката им е невъзможна;

7. да предостави необходимата техническа документация към артикулите, когато такава се предоставя от производителя;

8. да предостави достъп до документите, свързани с изпълнението на настоящия договор, на упълномощените представители на **ВЪЗЛОЖИТЕЛЯ**;

**[**9. *(ако е приложимо)* **ИЗПЪЛНИТЕЛЯТ** се задължава да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по чл. 66, ал. 2 и 11 ЗОП.**]**

**VІІ. УВЕДОМЛЕНИЯ МЕЖДУ СТРАНИТЕ. ЛИЦА ЗА КОНТАКТ.**

**Чл. 14.** Уведомленията между страните, в това число и заявките за доставка, се извършват в писмена форма.

**Чл. 15.** Отговорните лица за изпълнение на дейностите по този договор са, както следва:

1. За **ВЪЗЛОЖИТЕЛЯ**: Име, длъжност, телефон, факс, e-mail, адрес:

1. За **ИЗПЪЛНИТЕЛЯ**: Име, длъжност, телефон, факс, e-mail, адрес:

**ІХ. ПРЕДАВАНЕ И ПРИЕМАНЕ НА СТОКИТЕ**

**Чл. 16.** Предаването и приемането на доставката на мястото/местата по чл. 8 се извършва с подписване без забележки на двустранен приемо-предавателен протокол. В протокола трябва да бъдат посочени видът, количеството и цената на доставените артикули. Доставките се извършват в рамките на работното време на **ВЪЗЛОЖИТЕЛЯ**.

**[**(*ако е приложимо)***(2)** Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя по реда и при условията на настоящия Договор, приложими към **ИЗПЪЛНИТЕЛЯ.]**

**X. ГАРАНЦИОННИ СРОКОВЕ. РЕКЛАМАЦИИ.**

**Чл. 17.** Гаранционният срок на всеки доставен по настоящия договор артикул е ........................ месеца *(не по-кратък от 24 (двадесет и четири) месеца, посочва се в съответствие с посоченото в Техническото предложение на* ***ИЗПЪЛНИТЕЛЯ****)*.

**Чл. 18.** **(1)** Гаранционните срокове започват да текат от датата на подписването на приемо-предавателния протокол съгласно чл. 16 без забележки.

**(2)** При извършване на ремонт на дефектирали мебели, подменената или ремонтираната част има гаранционен срок в размер на остатъчния срок на гаранцията на дефектиралия артикул, като не може да бъде по-кратък от 6 месеца от датата, на която възложителят е приел резултатите от ремонта.

**Чл. 19.** В случай че се установят скрити недостатъци и/или дефекти, за които **ИЗПЪЛНИТЕЛЯТ** е бил уведомен, същият е длъжен да ги отстрани или в 7-дневен срок замени стоките с нови със същите или по-добри характеристики, ако недостатъкът ги прави негодни за използване по предназначение.

**Чл. 20.** Всички разходи, свързани с подмяната, транспорта и други на некачествени или дефектни стоки през времето на гаранционния срок са за сметка на **ИЗПЪЛНИТЕЛЯ**.

**ХІ. НЕУСТОЙКИ И ОБЕЗЩЕТЕНИЯ**

**Чл. 21.** **(1)** Ако **ИЗПЪЛНИТЕЛЯТ** не изпълни възложената доставка или част от нея, или изискванията за нея съгласно договора в установения по договора срок, същият дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка, но не повече от 10% (десет процента) от максималната стойност на договора.

**(2).** Ако **ИЗПЪЛНИТЕЛЯТ** не изпълни задълженията си по чл. 17 от договора в установения срок, същият дължи на **ВЪЗЛОЖИТЕЛЯ** неустойка в размер на 100 % от стойността на артикула.

**Чл. 22.** При забава на доставката, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5% (нула цяло и пет процента) от стойността на дължимата доставка за всеки просрочен ден, но не повече от 10% (десет процента) от максималната стойност на договора.

**Чл. 23.** При забава в плащането **ВЪЗЛОЖИТЕЛЯТ** дължи неустойка в размер на 0,05% (нула цяло и пет стотни процента) от дължимата сума за всеки ден закъснение, но не повече от 3% (три процента) от максималната стойност на договора.

**XII. ПРЕКРАТЯВАНЕ НА ДОГОВОРА**

**Чл. 24. (1)** При системно неизпълнение на задълженията по договора, **ВЪЗЛОЖИТЕЛЯТ** има право да прекрати едностранно настоящия договор с седемдневно писмено предизвестие. Под „системно” се разбират три и повече пъти.

**(2)** **ВЪЗЛОЖИТЕЛЯТ** може да прекрати настоящия договор без предизвестие, в случай че **ИЗПЪЛНИТЕЛЯТ** по каквато и да е причина бъде лишен от правото да упражнява дейността си съгласно законодателството на държавата, в която е извършено нарушението.

**(3)** **ВЪЗЛОЖИТЕЛЯТ** може да прекрати настоящия договор с **ИЗПЪЛНИТЕЛЯ** при установен конфликт на интереси - с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ.**

**(4)** **ВЪЗЛОЖИТЕЛЯТ** може да прекрати настоящия договор с едномесечно писмено предизвестие, когато установи, че няма икономическа изгода от него.

**Чл. 25.** При прекратяване на договора по настоящия раздел, **ВЪЗЛОЖИТЕЛЯТ** не дължи неустойки, лихви, пропуснати ползи или други обезщетения на **ИЗПЪЛНИТЕЛЯ.**

**Чл. 26.** **ВЪЗЛОЖИТЕЛЯТ** прекратява настоящия договор при изтичане на срока за изпълнението му или при достигане на неговата максимална стойност, както и при невъзможност от страна на Възложителя поради независещи от него обстоятелства да извършва плащания по договора..

**XIII. ДРУГИ УСЛОВИЯ**

**Чл. 27.** Страните ще решават споровете, възникнали при или по повод изпълнението на настоящия договор по взаимно съгласие, а при непостигане на съгласие спорът ще се отнася за решаване пред компетентния съд.

**Чл. 28.** Настоящият договор се подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**Чл. 32.** Неразделна част от настоящия Договор са следните приложения:

1. Приложение № 1 – Техническа спецификация;
2. Приложение № 2 – Техническо предложение на **ИЗПЪЛНИТЕЛЯ** с приложения към него цветен каталог със снимки на предложените артикули;
3. Приложение № 3 – Ценово предложение на **ИЗПЪЛНИТЕЛЯ** с Приложение № …… (5.1 или 5.2 ) към него.

**ВЪЗЛОЖИТЕЛ: ИЗПЪЛНИТЕЛ:**